వీనస్_విలియమ్స్
క్రీడాజీవితం
1994లో 14 సంవత్సరాల ప్రాయంలోనే వీనస్ ప్రొఫెషనల్ క్రీడాకారిణిగా మారింది. ఆక్లాండ్ లో ఆడిన తొలి ప్రొఫెషనల్ టైటిల్ వేటలో రెండో రౌండ్‌లో ఓడిపోయినప్పటికీ ఆ టోర్నెమెంట్ టాప్‌సీడ్ క్రీడాకారిణి అరంటా సాంఛెజ్ వికారియో తో ఆడుతూ సర్వీస్ బ్రేక్ చేసి సెట్ సాధించడం విశేషం. 1995లో 3 టోర్నమెంట్లలో పాల్గొన్నప్పటికీ చెప్పుకోదగిన విజయాలు సాధించలేదు. 1996లో కూడా 5 టోర్నమెంట్లలో పాల్గొని టైటిల్ అభించలేదు. 1997లో తొలిసారిగా గ్రాండ్‌స్లాం ఆడే భాగ్యం లభించింది. తొలిసారిగా ఫ్రెంచ్ ఓపెన్ టోర్నమెంటులో పాల్గొని రెండో రౌండ్ వరకు వెళ్ళగలిగింది. ఆ తరువాత జరిగిన వింబుల్డన్ టోర్నమెంటులో తొలి రౌండ్ లోనే వెనుతిరిగినా సంవత్సరం చివరలో స్వంతదేశంలో జరిగిన అమెరికన్ ఓపెన్ టెన్నిస్‌లో తొలిసారిగా ఆడుతూ ఏకంగా ఫైన వరకు దూసుకెళ్ళింది. మార్టినా హింగిస్ చేతిలో ఓడినప్పటికీ తొలి గ్రాండ్‌స్లాం ఫైనల్ ఆడిన అనుభవం లభించింది. 1998లో ఆస్ట్రేలియన్, ఫ్రెంచ్, వింబుల్డన్ టోర్నమెంట్ క్వార్టర్ ఫైనల్ వరకు వెళ్ళగా, అమెరికన్ ఓపెన్‌లో సెమీఫైనల్ ఆడగలిగింది. ఇదే సంవత్సరంలో తొలిసారిగా WTA త్రీ టయర్ టోర్నమెంటులో టైటిల్ సాధించింది. 1999లో ఆస్ట్రేలియన్ ఓపెన్‌లో క్వార్టర్ ఫైనల్ వరకు వెళ్ళగా, ఫ్రెంచ్ ఓపెన్‌లో 4వ రౌండ్‌లో పరాజయం పొందినది. వింబుల్డన్‌లో క్వార్టర్ ఫైనల్ వరకు ఆడగలిగింది. చివరన జరిగిన అమెరిక ఓపెన్‌లో సెమీఫైనల్‌లో ఇంటిముఖం పట్టింది. ఇదే సంవత్సరంలో 3 WTA టోర్నమెంట్లలో టైటిల్ సాధించింది. 2000లో వీనస్ విలయమ్స్ తొలిసారిగా గ్రాండ్‌స్లాం టైటిళ్ళను సాధించింది. ఫ్రెంచ్ ఓపెన్‌లో క్వార్టర్ ఫైనల్‌లో ఓడిపోగా ఆ తరువాత జరిగిన వింబుల్డన్, అమెరికన్ ఓపెన్‌లలో టైటిల్ సాధించింది. రెండింటిలోనే ఫైనల్‌లో లిండ్సే డావన్‌ఫోర్ట్ పై విజయం సాధించింది. ఇదే ఏడాది ఒలింపిక్ క్రీడలలో కూడా టెన్నిస్ స్వర్ణం వీనస్ విలయమ్స్‌కే వరించింది. 2001లో కూడా 2000లో సాధించినట్లు మళ్ళీ అవే రెండు గ్రాండ్‌స్లాం టైటిళ్ళను చేజిక్కించుకుంది. ఆస్ట్రేలియన్ ఓపెన్‌లో సెమీఫైన వరకు వెళ్ళగలిగినా, ఫ్రెంచ్ ఓపెన్‌లో మాత్రం తొలి రౌండ్ లోనే ఇంటిముఖం పట్టింది. right|200px|thumb| వీనస్ విలయమ్స్ సర్వ్ చేస్తున్న దృశ్యం 2002లో వీనస్ ఆస్ట్రేలియన్ ఓపెన్‌లో క్వార్టర్ ఫైనల్లో పరాజయం పొందగా మిగితా మూడు గ్రాండ్‌స్లాం టోర్నమెంట్లలో ఫైన వరకు వెళ్ళగలిగినా టైటిల్ దక్కలేదు. ఈ మూడింటిలోనే సోదరి సెరెనా విలయమ్స్ చేతిలో వరుస సెట్లలో భంగపడటం జరిగింది. 2003లో ఫ్రెంచ్ ఓపెన్‌లో 4వ రౌండ్ వరకు వెళ్ళగా ఆస్ట్రేలియన్, వింబుల్డన్‌లలో ఫైనల్ వరకు వెళ్ళగలిగింది. ఈ సారి కూడా రెండింటిలోనూ సోదరి సెరెనా విలయమ్స్ చేతిలో ప్రతిఘటన చేసి ఓడిపోయింది. ఈ ఏడాది ఒక్క WTA టైటిల్ కూడా లభించలేదు. 2004లో ఒక్క WTA టైట్ల్ మినహా చెప్పుకోదగ్గ విజయాలు లభించలేదు. ఆస్ట్రేలియన్ ఓపెన్‌లో 4వ రౌండ్ లో పరాజయం పొందగా, ఫ్రెంచ్ ఓపెన్‌లో 3వ రౌండ్ లోనే నిష్క్రమించింది. 2005లో మధ్యలో మూడేళ్ళ విరామం అనంతరం గ్రాండ్‌స్లాం టైటిల్ లభించింది. హోరాహోరీగా జరిగిన వింబుల్డన్ టైటిల్ పోరులో లిండ్సే డాబన్‌పోర్ట్ పై 4–6, 7–6(4), 9–7 స్కోరుతో విజయం సాధించింది. ఆస్ట్రేలియన్ ఓపెన్‌లో 4వ రౌండ్‌లోనూ, ఫ్రెంచ్ ఓపెన్‌లో మూడో రౌండ్ లోనూ నిష్క్రమించగా, అమెరికన్ ఓపెన్‌లో క్వార్టర్ ఫైన వరకు ఆడగలిగింది. ఈ ఏడాది ఒక్క WTA టైటిల్ కూడా లభించలేదు. 2006లో వీనస్‌కు ఒక్క టైటిల్ కూడా లభించలేదు. ఆస్ట్రేలియన్ ఓపెన్‌లో తొలి రౌండ్‌లోనే ఇంటిముఖం పట్టగా, వింబుల్డన్‌లో మూడో రౌండ్ వరకు ఆడగలిగింది. ఫ్రెంచ్ ఓపెన్‌లో మాత్రం క్వార్టర్ ఫైనల్ వరకు వెళ్ళగలిగింది. WTA టోర్నమెంట్లలో సెమీఫైన దశ దాటి ముందుకు వెళ్ళలేదు. 2007లో మళ్ళీ రెండేళ్ళ తరువాత వింబుల్డన్ టైటిల్ ను మరియన్ బార్తోలిని ఓడించి కైవసం చేసుకుంది. అమెరిక ఓపెన్‌లో సెమీస్ వరకు వెళ్ళగలిగినా ఫ్రెంచ్ ఓపెన్‌లో మూడో రౌండ్ లోనే నిష్క్రమించింది. ఈ సారి కూడా ఎలాంటి WTA టైటిళ్ళు లభించలేదు. 2008లో మళ్ళీ వింబుల్డన్ టైటిల్ సాధించింది. ఇది ఆమెకు 5వ వింబుల్డన్ టైటిల్ కాగా మొత్తంపై 7వ గ్రాండ్‌స్లాం టైటిల్. సోదరి సెరెనా విలయమ్స్‌పై పోరాడి గ్రాండ్‌స్లాం గెలుపొందటం ఇది రెండో పర్యాయం. ఇదే ఏడాది అస్ట్రేలియన్ ఓపెన్‌లో క్వార్టర్ ఫైనల్ వరకు ఫ్రెంచ్ ఓపెన్‌లో మూడో రౌండ్ వరకు వెళ్ళగలిగింది.